jkorsvik/nowiki_second_scrape_merged huggingface dataset:
Hai Lam

Hai Lam (født 11. januar 1983) er en norsk fotballspiller som har spilt for Hamarkameratene. I perioden 2006-2009 spilte han for Nybergsund Idrettslag. Fra 2013 spiller han for det nyopstartede femtedivisjonslaget Ener FK.Han spilte for Ridabu IL i tidlig alder, men gikk etter hvert over til Ham-Kam for å spille juniorfotball. Han ble tatt inn på a-laget til HamKam foran 2001-sesongen og spilte der helt til 2006, da han meldte overgang til Nybergsund. Hai Lam meldte overgang tilbake til Hamarkameratene den 10. november 2009 sammen med klubbkameratene Lars Eirik Bredvold og Pål Ekeberg Schjerve.


== Referanser ==


== Eksterne lenker ==
HamKam.no – Hai Lams spillerprofil hos Hamarkameratene
Truls Jevne Hagen

Truls Jevne Hagen (født 23. juni 1987) er en norskfotballspiller som spiller for Moelven IL Fotball.
Han kom fra ungdomsspill i Moelven foran 2004-sesongen, og spilte sin første eliteseriekamp mot Rosenborg Ballklub den 6. juni 2004.
Hagen har 23 kamper og ett mål for aldersbestemte landslag, og spiller enten på midtbanen eller i forsvar på høyre side.
Etter endt sesong i 1. divisjon fotball for herrer 2007 ble han kåret til årets høyreback og tatt med på årets lag av flere landsomfattende og regionale aviser som stod sammen for kåringen av årets lag basert på poengsummene fra deres felles spillerbørs.


== Referanser ==


== Eksterne lenker ==
(en) Truls Jevne Hagen – Transfermarkt 
(en) Truls Jevne Hagen – Soccerway 
(no) Truls Jevne Hagen – Norges Fotballforbund 
(en) Truls Jevne Hagen – FBref 
Spillerbiografien til Truls Jevne Hagen på HamKam.no
HamKam.no – Dagens profil: Truls Jevne Hagen
Ramiro Corrales

Ramiro Corrales (født 12. mars 1977 i Salinas i California) er en amerikansk tidligere fotballspiller av meksikansk opprinnelse, som sist spilte for det amerikanske laget San Jose Earthquakes frem til han la opp i 2013. 
Ramiro Corrales startet sin profesjonelle fotballkarriere i Major League Soccer-klubben San Jose Earthquakes i 1996. I november 1997 gikk han til nå nedlagte Miami Fusion, og bare et halvt år etter dette gikk han til MetroStars, hvor han spilte mye. I 2001 gikk han tilbake til San Jose Earthquakes.
Corrales har spilt fem landskamper for det amerikanske a-laget, samt en del kamper for aldersbestemte landslag.


== Karrieren i Norge ==
Han signerte for Ham-Kam den 26. november 2004. Vårsesongen 2005 ble ødelagt på grunn av for lite trening, men han spilte seg etter hvert inn som fast venstreback, og startet i alle kampene i høstsesongen. Han ble kåret til årets Ham-Kam-spiller i 2006 av både Hamar Arbeiderblad og supporterne på klubbens hjemmeside.Corrales gikk videre til Brann foran 2007-sesongen, og kort tid etter overgangen ble det klart at Corrales ikke hadde gyldig arbeids- eller oppholdstillatelse i Norge. Utlendingsdirektoratet vedtok å utvise Corrales fra landet, og avslo senere også Branns anke. Den 14. mars omgjorde derimot Utlendingsnemnda UDIs vedtak, og Corrales ble endelig klar for Brann. Det ventes at straffen omgjøres til bøter, og også Corrales' tidligere klubb Ham-Kam ble politietterforsket, ettersom de benyttet seg av ulovlig arbeidskraft gjennom 2006-sesongen.


== Referanser ==


== Eksterne lenker ==
(en) Ramiro Corrales – Olympedia 
(en) Ramiro Corrales – Sports-Reference (OL-resultater – arkivert) 
(en) Ramiro Corrales – FIFA 
(en) Ramiro Corrales – Major League Soccer 
(en) Ramiro Corrales – Transfermarkt 
(en) Ramiro Corrales – national-football-teams.com 
(en) Ramiro Corrales – Soccerway 
(en) Ramiro Corrales – FBref 
Spillerprofil hos Yanks Abroad Arkivert 22. mars 2006 hos Wayback Machine.
Felix Ademola

Felix Ademola Aladesanmi (født 9. september 1974) er en nigeriansk fotballspiller på Manglerud Star Toppfotball. 
Ademola har tidligere spilt for nigerianske Stationary Stores Lagos, franske R.C. Lens, belgiske R.F.C. Liége, colombianske Deportes de Tolima, Haugesund FK, Skeid, Hamarkameratene, Hønefoss, SK Vard Haugesund og svenske Husqvarna FF.
Han kom til Ham-Kam fra Husqvarna foran 2000-sesongen. Lagets svenske trener, Conny Karlsson, hadde trent ham da han var i Haugesund. Han debuterte mot Raufoss 12. april 2000, og har siden spilt godt over 100 kamper for Hamar-klubben, hvor han også ble kåret til årets spiller av fansen under debutsesongen.Han har spilt én landskamp for Nigeria, og var nære på å bli tatt med i troppen til VM i fotball 2002. Ademola går for øvrig under kallenavnet «the black cat» og «Felix Allemåla».
Aladesanmi spiller nå i 3. divisjon for førstelaget til Manglerud Star. 


== Referanser ==


== Eksterne lenker ==
(en) Felix Ademola – national-football-teams.com 
(en) Felix Ademola – FBref 
National Football Teams.com – Ademolas spillerprofil
Hønefoss ballklubb.no – Spillerfakta om AdemolaMal:Manglerud Star Toppfotball
Oluwasegun Abiodun

Oluwasegun Abiodun (født 5. desember 1984 i Maiduguri, Borno State) er en nigeriansk fotballspiller. Han spilte sist for Skeid Fotball, men ble løst fra kontrakten etter 2010-sesongen.Han kom til Skeid i januar 2009 foran klubbens comeback i Adeccoligaen. Abiodun ble klubbens toppscorer med sju nettkjenninger i løpet av sesongen. Abiodun har tidligere spilt for nigerianske Julius Berger, israelske Maccabi Haifa, Al Whada fra De forente arabiske emirater og Hamarkameratene. Han er angrepsspiller. Ifølge Ståle Solbakken var Abiodun en sjeldent talentfull spiller som ikke fikk realisert sitt fulle potensial. Arild Stavrum uttalte at «jeg så et voldsomt potensial i ham, for det var en veldig god spiller».Abiodun spilte i Mesterligaen med Maccabi Haifa, og har også spilt en del kamper for det nigerianske OL-landslaget, som var nære på å komme til OL i Athen 2004. For det nigerianske U23-landslaget har han spilt ni kamper. Han var kaptein på nigerianske aldersbestemte landslag.Han kom til Ham-Kam halvveis i 2004-sesongen, og debuterte mot FFK 12. september 2004. I 2006 skåret han fem mål og ble Ham-Kams toppskårer sammen med Roman Kienast.
I september 2011 meldte VG at Abiodun var anholdt for ulovlig opphold i Norge og at han snarlig ville bli deportert.


== Kamper og mål ==
2004: 6 kamper (Ham-Kam)
2005: 13 kamper, 2 mål (Ham-Kam)
2006: 17 kamper, 5 mål (Ham-Kam)
2007: 22 kamper, 15 mål (Ham-Kam)
2008: 21 kamper, 1 mål (Ham-Kam)
2009: 17 kamper, 7 mål (Skeid)
2010: 18 kamper, 15 mål (Skeid)- Oppdatert 22. juni 2010.


== Referanser ==


== Eksterne lenker ==
Spillerstatistikk hos Norsk Internasjonal fotballstatistikk.no
Profil på skeid.no
Nimzoindisk

Nimzoindisk er en sjakkåpning som defineres ved åpningstrekkene 

1.d4 Sf6
2.c4 e6
3.Sc3 Lb4 (diagram 1).Åpningen er oppkalt etter den latviske mesterspilleren Aaron Nimzowitsch, mens «indisk» er en betegnelse for «hypermoderne» åpninger med 1.d4 Sf6 der svarts okkupasjon av sentrum med bønder utsettes.


== Temaer ==
I motsetning til de fleste andre «indiske» åpninger behøver ikke nimzoindisk å innebære en fianchetto-utvikling av en løper, selv om fianchettering av en løper til b7 forekommer. Svarts 3.Lb4 binder hvits springer, og dermed hindres hvit fra å spille 4.e4 som ville ta et bredt sentrum. En av svarts planer er å bytte av sin svartfeltsløper mot den hvite springeren på c3 ved ...Lxc3+ og påføre hvit dobbeltbønder som kan vise seg å være svake.  Hvis hvit ønsker å unngå dette, er det mulig, men det er gjerne en del andre ulemper som må påregnes, som f.eks. å bruke tid på å flytte dronningen til c2 eller b3, eller å utvikle den andre springeren til e2 istedenfor det mer aktive f3.
Hvits plan i nimzoindisk er gjerne å gjøre bruk av løperparet og terrengfordelen som et eventuelt ...Lxc3 avbytte vil gi. En slik fordel kan være et godt grunnlag for et angrep på den svarte kongestillingen.
Det at svart utsetter sin okkupasjon av sentrum gjør at nimzoindisk er ganske fleksibel, og trekkomkastninger til dronninggambit eller dronningindisk kan forekomme.


== Hovedvarianter ==

4.a3 (Sämischvarianten etter Fritz Sãmisch) er hvits mest aggressive plan. Svart er nå strategisk tvunget til å påføre hvit dobbeltbønder med 4...Lxc3+ 5.bxc3. Hvit gir tilsynelatende blaffen i at bonden på c4 nå er ytterst svak og satser alt på å bygge opp et stort sentrum og bruke dette i et angrep på den svarte kongen. Svart vil på sin side måtte forsvare seg mot dette angrepet og satser gjerne på å vinne den svake hvite bonden på c4.4.Dc2 (den klassiske varianten) er langt mindre ambisiøs. Nå kan hvit besvare en eventuell ...Lxc3+ med Dxc3 da hvit ikke vil være påført dobbeltbønder. Dermed vil et slikt avbytte gi hvit den strategiske fordelen av løperpar uten den strategiske ulempen av dobbeltbønder. Ulempen med denne planen er at hvit bruker en del tid på dette og at svart dermed får et visst utviklingsforsprang.4.e3 (Rubinsteinvarianten etter Akiba Rubinstein) er den vanligste varianten (diagram 2), og en av de mest fleksible. Hvit gjør et rolig utviklingstrekk som åpner opp for sin løper på f1, og styrker sitt sentrum noe.4.Lg5 (Leningradvarianten) er også en aggressiv variant der hvit besvarer nimzoindisk ved å binde den svarte springeren på f6. Hvit planlegger å benytte seg av denne bindingen til å kunne gjennomføre en bondefremstøt med e4, mens svarts vanligste plan er å forsøke å låse fast stillingen samt påføre hvit dobbeltbønder med det vanlige Lxc3+ slaget.4.Sf3 (Kasparovvarianten etter Garry Kasparov) er en variant der hvit rolig utvikler sin andre springer til det mest aktive feltet. Dette går ofte, men ikke alltid, over til en variant av Rubinsteinvarianten.
Øresundsregionen

Øresundsregionen (på svensk Öresundsregionen) er Skandinavias største samarbeidsregion med 3,5 millioner innbyggere, bundet geografisk sammen av Øresundsbroen. Området er politisk delt mellom regjeringene i Danmark – hvor 2/3 av befolkningen bor – og Sverige.
Området omfatter Skåne og Sjælland. Viktige byer i regionen er København, Malmö, Lund, Helsingborg og Roskilde.
Et voksende samarbeid mellom næringsliv og myndigheter i regionen har skutt fart etter åpningen av Øresundsbroen sommeren 2000. Øresundskomitéen består av politikere på kommune- og regionnivå og møtes jevnlig med støtte fra et permanent sekretariat.
Øresundsregionen er Skandinavias største IT-klynge (eng: cluster). I 2003 var 104 734 personer ansatt i IT-bransjen her, i tillegg til 458 forskere på heltid.


== Utdannelse ==
Øresundsregionen har i alt 15 universiteter, med til sammen 120 000 studenter, og 10 000 lærere og forskere. Læresetene samarbeider gjennom Øresundsuniversitetet. Skandinavias eldste forskningspark er Ideon i Lund. 
I tillegg til IT og bioteknologi, er distribusjon og matvaresektoren viktige vekstområder. I 2004 hadde 65 av verdens 102 største selskaper etablert en egen nordisk organisasjon. På områdene matvarer og legemidler/bioteknologi er Øresundsregionen ledende, med 14 av 22 nordiske hovedkontorer. Firmaer som Findus, Dell, Nestlé, Gillette, Masterfoods, Danone, Coca-Cola og Carlsberg har etablert skandinaviske eller nordiske hovedkontorer her.
I København ses regionsamarbeidet som en måte å styrke Københavns posisjon på. Københavns lufthavn Kastrup ligger sentralt i regionen midt mellom Malmö og København. Velutdannet arbeidskraft fra universitetene i Skåne fyller behovet for IT-eksperter på den danske siden. Billige boliger, hytter og flotte naturområder trekker danskene til Skåne i stigende antall.
For Skåne betyr regionsamarbeidet at området blir del av en europeisk hovedstadsregion og ikke en perifer del av det svenske riket (sett fra Stockholm).
Regjeringen i Stockholm ser regionsamarbeidet som en mulighet for å få fart i økonomien og beskjeftigelsen i den tidligere industribyen Malmö, et av sosialdemokratiets tradisjonelle støttepunkter. Ut over dette virker det ikke som om den svenske regjeringen ønsker å stimulere til en utvikling som kan svekke den svenske sentralmakten. Blant annet gjenstår problemer med beskatning av pendlere og tolkning av de to statenes forskjellige skattesystemer. 
Den eksisterende skatteavtalen (2005) gjør at personer betaler skatt der de arbeider, ikke der de bor. Samtidig har de rett til kommunale ytelser i kommunen der de bor. En skåning som arbeider i København er medlem av, og betaler kontingent til, en dansk arbeidsløshetskasse (A-kasse). Blir han arbeidsløs, kan han imidlertid ikke motta penger fra sin A-kasse, men må få ytelsen fra den svenske stat.
Glenn Leif Ståhl

Glenn Leif Ståhl (født 25. august 1971 i Värnamo) er tidligere en svensk fotballspiller som er hovedtrener for Kvik Halden Fotballklubb. Fra 2001 til 2005 spilte han for Hamarkameratene. Han har tidligere spilt for IFK Värnamo, Östers IF og Husqvarna FF. Ståhl har 43 kamper for aldersbestemte landslag.
Ståhl er midtstopper, og debuterte for Ham-Kam mot Start 22. april 2001. Samme år ble han kåret til årets Ham-Kam-spiller i en avstemning på lagets hjemmeside.Han var skadet store deler av 2005-sesongen, og spilte sin siste kamp for Hamar-laget 3. juli mot Sportsklubben Brann. Ved sesongslutt 29. oktober fikk Ståhl en spesiell avslutning, da han som eneste av spillerne som sluttet i klubben etter sesongen fikk presang av Briskebybanden i pausa for innsatsen for laget.


== Kamper og mål ==
2001: 28 kamper
2002: 22 kamper
2003: 28 kamper
2004: 24 kamper
2005: 7 kamper, 1 mål


== Referanser ==


== Eksterne lenker ==
(en) Glenn Leif Ståhl – FIFA 
(en) Glenn Leif Ståhl – WorldFootball.net 
(en) Glenn Leif Ståhl – FBref 
NIFS.no – Ståhls spillerprofil hos Norsk & Internasjonal Fotballstatistikk
HamKam.no – Ståhls spillerprofil hos Hamarkameratene
Eddie Gustafsson

Eddie Gustafsson (født 31. januar 1977 i Philadelphia i USA) er en svensk tidligere fotballspiller som spilte keeper for Red Bull Salzburg frem til han la opp som fotballspiller i 2014. Han har tidligere spilt for IFK Stockholm, IFK Norrköping, Molde FK, Hamarkameratene og Fotballklubben Lyn.
Fra 2002 til 2004 var han førstekeeper for Molde. Han sto uten kontrakt etter sesongen, og prøvde seg i klubber i både Europa og USA uten å få kontrakt. Han gikk til Ham-Kam da de fikk keeperproblemer, og spilte alle kampene i 2005-sesongen. I 2006 gikk Gustafsson til Fotballklubben Lyn etter at Ali Al-Habsi forlot Oslo-klubben til fordel for Bolton.
Gustafsson ble en av Lyns mest populære profiler og han ble av Aftenposten kåret til tippeligaens beste keeper i 2006. Og i 2008 ble han kåret til årets keeper i Tippeligaen. 1. januar 2009 gikk han til Red Bull Salzburg som bosman-spiller. I en seriekamp mot LASK Linz den 18. april 2010 brakk han benet og var først tilbake i 2011.


== Referanser ==


== Eksterne lenker ==
(en) Eddie Gustafsson – Transfermarkt 
(en) Eddie Gustafsson – national-football-teams.com 
(en) Eddie Gustafsson – WorldFootball.net 
(en) Eddie Gustafsson – FBref 
(es) Eddie Gustafsson – as.com 
Profil på lynfotball.net
Peter Sørensen

Peter Østergaard Sørensen (født 24. mars 1973) er en dansk fotballtrener og tidligere fotballspiller.
Han spilte for Hamarkameratene, Malmø FF, Silkeborg IF og FC Groningen. Sørensen spilte både på midtbanen og som midtstopper. (Den siste posisjonen spilte han mest i Hamarkameratene etter å ha overbevist trener Ståle Solbakken på treninger).
Sørensen kom til Ham-Kam foran 2003–sesongen, som et av Solbakkens første spillerkjøp. Han var kaptein når han spilte og skåret Ham-Kams første mål på Briskeby gressbane i tippeligaen på ni år, da han satte inn 1–1 på overtid mot Tromsø IL i april 2004. Etter 2005-sesongen la han opp som fotballspiller, mye på grunn av skader. I 2006 ble Sørensen ansatt som assistenttrener hos den danske klubben Vejle Boldklub, og fra 1. januar 2009 til 2010 var han hovedtrener for FC Fredericia. før han ble hovedtrener i AGF Fodbold. Den 15. mai 2014 ble Sørensen presentert som ny trener for Hamarkameratene, men i begynnelsen av juli samme år ble Sørensen og Ham-Kam enige om å bryte kontrakten som følge av klubbens økonomiske problemer.


== Referanser ==


== Eksterne lenker ==
(en) Peter Sørensen – Transfermarkt (manager) 
(da) Peter Sørensen – Dansk Boldspil-Union 
(en) Peter Sørensen – FBref 
NIFS.no – Sørensens spillerprofil hos Norsk & Internasjonal Fotballstatistikk
HamKam.no – Sørensens spillerprofil hos Hamarkameratene
Varangerbotn

Varangerbotn (nordsamisk: Vuonnabahta, kvensk: Vuononperä, Varenkinperä) er ei bygd og administrasjonssenter i Nesseby kommune i Finnmark. Den ligger ved botnen av Meskefjorden, den innerste delen av Varangerfjorden. Grunnkretsen Varangerbotn hadde 341 innbyggere pr. 1. januar 2017.Europavei 6 går gjennom Varangerbotn fra vest til øst, mens Europavei 75 tar av her på vei østover mot Vardø, etter å ha hatt felles trasé med E6 fra Utsjok. 
Her ligger Varanger samiske museum (nordsamisk: Varjjat Sami Musea). Museet viser samisk kultur i Finnmark. Det består blant annet av Amtsmannsgammen (med båthus, fartøy og samisk håndverk) og Isak Saba-huset, barndomshuset til den første samiske representanten på Stortinget. Isak Saba valgt inn på Stortinget for Arbeiderpartiet i 1906 og satt der til 1912. 
Varangerbotn er sjekkpunkt for Finnmarksløpet.


== Referanser ==
Linesøya

Linesøya er ei øy i Åfjord kommune i Trøndelag. Øya ligger sørvest for Stokkøya. Den har et areal på 16,6 km². Øyas høyeste punkt er Linesfjellet (230 moh). Linesøya har også gått under navnet Vågsøy eller Vågsøya, og dette navnet brukes i en del gamle kart.
Landbruk har vært en av hovednæringene på Linesøya. På Linesøya finnes følgende gårder med egne gårdsnummer: Lines, Sørgård, Eid, Stemma (inklusiv Tørvika) og Nordgård.Linesøya har bruforbindelse til Stokkøya, som fikk bru til fastlandet i desember 2000. Mesta fikk i oppdrag å bygge brua til Linesøya. Brua er 315 m lang og har enfeltsvei med møteplasser. Opprinnelig var det planlagt at brua ville stå ferdig i mai eller juni 2008, men på grunn av vanskelige bunnforhold ble dette tidspunktet forskyvd til slutten av 2011. Brua sto ferdig 8. oktober 2011. Det ble markert med feiring på toppen av brua, med ca. 800 frammøtte.
På halvøya Øyholmen finnes det rester av en tysk flyradarstasjon fra 1940-45.

		


== Referanser ==
Stokkøya

Stokkøya er ei øy i Åfjord kommune i Trøndelag. Øya har omtrent 300 innbyggere og et areal på 17 km². Høyeste punkt er Kamman, 225 moh.
Stokkøya fikk fastlandsforbindelse den 15. desember 2000 via den 525 meter lange Stokkøybrua til 120 millioner.
Høsten 2001 ble skolen og barnehagen lagt ned og barna overført til skolen i Stokksund.
På vestsiden av Stokkøya ligger Hosnavika og Hosnasand, som med sin lange sandstrand og tindvedkratt ovenfor flomålet ofte regnes som den fineste stranden på Fosen og kanskje hele Trøndelag.
Lauvøya

For andre øyer, se: Lauvøya (Dønna), Lauvøya (Flatanger) og Lauvøya (Vikna).
Lauvøya er ei øy i Åfjord kommune i Trøndelag. Lauvøya ligger nordøst for Lauvøyfjorden, sørvest for Skråfjorden og sør for Linesfjorden. Lauvøya har veiforbindelse via ei 850 meter lang veifylling til Førsholman og videre til fastlandet. Lauvøya kalles «Fosens grønne øy».Øya har omtrent 25 innbyggere. Hver sommer arrangeres Lauvøydagene på grendahuset. I regi av dette er det også en turmarsj rundt øya. For de små er det en kort sjørøverløype.
Det har vært skole, butikk og leirskole der. Nå er de nedlagt, men brukes som vanlige hus eller feriesteder.


== Referanser ==


== Eksterne lenker ==
Lauvøya. Faktaark fra Kartverket.
Rusta leir

Rusta leir ligger i Bardufoss i Målselv kommune, like ved og nord for Heggelia leir, og er en av mange militærleirer i Indre Troms. Rusta og Heggelia var tidligere én leir, Bardufoss leir, men er nå delt i to.Rusta leir ligger helt inntil Bardufoss flystasjon, som huser 139 Luftving, Luftforsvarets flygeskole og 718 skvadron (dronetjeneste) og FLO/Luft Bardufoss.
Stridstrenbataljonen (tidligere Logistikkbataljonen), Hærstaben og brigadestaben har Rusta leir som standkvarter. 
Tidligere holdt Luftvernbataljonen til ved Rusta leir, men denne er nå nedlagt. Voksenopplæringen i Rusta leir og Heggelia leir er slått sammen, og befinner seg nå på Rusta leir. Delen av leiren som huser Stridstrenbataljonen har tre kaserner, messe, VO, vaktbod,samt administrasjons- og kontorbygg. 
Rusta leir ligger ca. 30-40 km unna Setermoen leir og Skjold leir som huser andre bataljoner fra Brigade Nord.
Harbakhula

Harbakhula er en naturlig grotte i Harbakfjellet i Åfjord kommune i Trøndelag. Hulen er den største i landsdelen og er 30–40 m høy og 130–140 m dyp. Inne i hulen finnes det spor etter en mur som har gått fra vegg til vegg, dette viser at hula sannsynligvis har hatt en funksjon som bygdeborg.Det går merket sti opp til hulen, og den er tidvis åsted for konserter og andre kulturarrangementer.


== Referanser ==


== Eksterne lenker ==
«Harbakhula». Kulturminnesøk. Riksantikvaren – Direktoratet for kulturminneforvaltning.
Burnley (distrikt)

Burnley er et administrativt distrikt i Lancashire, England. Det har navn etter administrasjonssenteret, byen Burnley.
Distriktet ble opprettet i 1974 ved at Burnley by ble slått sammen med Padiham og Burnley landdistrikt. I 1960-årene hadde dette området nesten 100 000 innbyggere, men folketallet sank så under 90 000. Av disse bor de aller fleste, omkring 74 000, i Burnley by. Distriktet dekker et areal på 110,70 km² og hadde 87 059 innbyggere i 2011.


== Steder i distriktet ==
Burnley, Burnley Lane, Burnley Wood
Fulledge
Haggate, Hapton, Holme Chapel, Hurstwood
Mereclough
Padiham
Rose Grove, Rose Hill
Walk Mill, Worsthorne


== Referanser ==


== Eksterne lenker ==
Offisielt nettsted 
(en) Borough of Burnley – kategori av bilder, video eller lyd på Commons
Pietro Isvalies

Pietro Isvalies (født i Messina på Sicilia, død 22. september 1511 i Roma) var en av Den katolske kirkes kardinaler. Han var erkebiskop av Reggio Calabria.
Han ble kreert til kardinal 19. februar 1500 av pave Alexander VI.


== Episkopalgenealogi ==
Hans episkopalgenealogi er:

Biskop Marien de Qualeatis ( -1493)
Erkebiskop Bartolomeo Flores ( -1498) *1489
Kardinal Pietro Isvalies (?-1511) *1497


== Eksterne lenker ==
Biografi på The Cardinals of the Holy Roman Church
Francisco de Borja

Francisco de Borja  (født 1441 i Xàtiva eller Valencia i Spania, død 4. november 1511 i Roma) var en av Den katolske kirkes kardinaler. Han var erkebiskop av Cosenza.
Han ble kreert til kardinal 19. februar 1500 av sin slektning pave Alexander VI, med Santa Cecilia som tittelkirke.
Han ble avsatt som kardinal og ekskommunisert av pave Julius II den 24. oktober 1511 fordi han deltok på det skismatiske konsilet i Pisa (1511–1512). Det ble også kardinalene Federico Sanseverino, Bernardino López de Carvajal, Guillaume Briçonnet og René de Prie, men de levde lenge nok til at den neste pave, Leo X fikk benådet og gjeninnsatt dem.


== Referanser ==


== Eksterne lenker ==
Biografi på The Cardinals of the Holy Roman Church
Juan de Vera

Juan de Vera (født 25. november 1453 i Alzira ved La Ribera Alta i Spania, død 4. mai 1507 i Roma) var en av Den katolske kirkes kardinaler. Han var erkebiskop av Salerno. Senere ble han biskop av Leon.
Han ble kreert til kardinal 19. februar 1500 av pave Alexander VI, med Santa Balbina som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Ludovico Prodocator

Ludovico Prodocator eller Podochatero, Podocatharo, Podocatharus, Podacatharus, Podocathro (født 1429 på Kypros, død 25. august 1504) var en av Den katolske kirkes kardinaler. Han var biskop av Capacio.
Han ble kreert til kardinal 19. februar 1500 av pave Alexander VI.


== Referanser ==


== Eksterne lenker ==
Biografi på The Cardinals of the Holy Roman Church
Antonio Trivulzio den eldre

Antonio Trivulzio eller  Giovanni Antonio Trivulzio  (født 18. januar 1457, død 18. mars 1508) var en av Den katolske kirkes kardinaler. Han var biskop av Como.
Han ble kreert til kardinal 19. februar 1500 av pave Alexander VI.


== Referanser ==


== Eksterne lenker ==
Biografi på The Cardinals of the Holy Roman Church
Giovanni Battista Ferraro

Giovanni Battista Ferraro (født 1450, død 20. juli 1502) var en av Den katolske kirkes kardinaler. Han var biskop av Modena.
Han ble kreert til kardinal 19. februar 1500 av pave Alexander VI.


== Referanser ==


== Eksterne lenker ==
Biografi på The Cardinals of the Holy Roman Church